Over 60 prosent sier de er imot slukkingen av FM-nettet og overgangen til DAB-radio, viser en undersøkelse Dagbladet har fått gjennomført.

Kun 16 prosent sier de er for at radiosignalene flyttes over til DAB.

– Til tross for massive kampanjer fra de nasjonale aktørene, har verken tekniske eller innholdsmessige argumenter klart å overbevise det brede lag av radiolyttere om at DAB er noe de trenger, sier leder Pål Lomeland i Norsk Lokalradioforbund til avisen. Kommunikasjonssjef Mari Hagerup i Digitalradio Norge sier på sin side at det er nødvendig å bytte ut FM-nettet:

– Jeg tror det er naturlig at folk ønsker å beholde det gamle systemet fordi det er kjent og kjært. Men folk må ikke glemme at radio over DAB-systemet er veldig bra og gir et langt større kanaltilbud over hele landet.

Les også: Frp vil beholde FM-radioen

Les også. Halve landet kan bli uten lokalradio

Undersøkelsen er gjennomført av Ipsos med 1.000 respondenter i perioden 22. juni til 1. juli. (©NTB)